Vâlcea (okrug)
Vâlcea čita se Valča (rumunjski: Județul Vâlcea) je jedan od 41 rumunjskih okruga (județa / jedinica 
lokalne uprave) u centru Rumunjske.

Geografske karakteristike
Okrug Vâlcea je brdoviti kraj, koji se prostire po Transilvanijskim Alpama, i duž dolina rijeka 
Olt i Cerna.

Vâlcea graniči sa Okrugom Argeş sa istoka, sa okruzima Gorj i Hunedoara sa zapada, sa okruzima Sibiu i Alba sa sjevera i sa okruzima Dolj i Olt sa juga.

Okrug Vâlcea ima površinu od 5,765 km² a po popisu stanovništva iz 2011. imao je 371,714 stanovnika, od toga 345,949 Rumunja i 69,39 Roma i zanemariv broj ostalih nacija.

Privreda i atrakcije
Administrativni centar je grad Râmnicu Vâlcea, u njemu se, kao i gradovima Băbeni i Berzoi obrađuje drvo, Govora ima tvornicu kemijskih proizvoda a Călimăneşti tvornicu 
građevinskog materijala.

Tinjci se iskapaju kod Voinease a sol se iskapa kod Ocnele Mari još rimskih vremena.

Vâlcea je i poljoprivredni kraj, poznat po stočarstvu i žitu. 

Grad Drăgăşani je centar vinogradarstva i proizvodnje vina.

Najveće znamenitosti okruga su nekoliko manastira iz 16. i 17. vijeka, kao i zamak Măldăreşti, koji datira s kraja 
18. i početka 19. vijeka, danas pretvoren u muzej. 
Prirodne atrakcije su termalni izvori Baile Olanesti i Călimăneşti.

Izvori

Vanjske veze 

 Službene stranice Okruga Vâlcea 
 Vâlcea na portalu Encyclopædia Britannica 

Okruzi u Rumuniji